Shavkat Mirziyoyev shu hafta Yevrosiyo oliy iqtisodiy kengashi yig‘ilishida ishtirok etadi

“Bu haftada ham muhim tadbirlarimiz ko‘p. Xususan, texnik jihatdan tartibga solish, standartlashtirish, sertifikatlash va metrologiya tizimini takomillashtirish yuzasidan taqdimot, shuningdek, sog‘liqni saqlash sohasidagi islohotlarning samaradorligini oshirish hamda raqamlashtirish jarayonlarini jadallashtirish yuzasidan videoselektor hamda ko‘p kvartirali uy-joylarga xizmat ko‘rsatish tizimini takomillashtirish chora-tadbirlari bo‘yicha yig‘ilish rejalashtirilgan.
Davlatimiz rahbari Jahon banki prezidentining Yevropa va Markaziy Osiyo bo‘yicha o‘rinbosari Anna Berdeni qabul qiladi.
Shuningdek, davlatimiz rahbari Yevrosiyo oliy iqtisodiy kengashining navbatdagi yig‘ilishida ishtirok etadi”, dedi u.

Sherzod Asadovning ma'lum qilishicha, ayni daqiqalarda prezident Shavkat Mirziyoyev Qozog‘iston prezidenti Qosim-Jo‘mart To‘qayev bilan telefon orqali muloqot qilmoqda.
Bu tadbirlar haqida yana qo‘shimcha xabar berilishi bildirildi.